[{"text_idx": "#000000", "text": "Ajavaka pa\u0308randikoolis on sisse seatud teljetuba ehk kangakudumise ateljee, kus saab proovida nii lo\u0303imeripstehnikas Avinurme vaipade kudumist kui ka muid traditsioonilisi kangakudumisto\u0308id."}, {"text_idx": "#000001", "text": "Kohaliku omaalgatuse programmi toetusega soetasime Ajavaka pa\u0308randikoolile uued kaasaegsed kangasteljed ja ka\u0308a\u0308rpuud, ent teljetoas on ka vanemaid maa- ja kiritelgi. Nii on vo\u0303imalik ja\u0308rele proovida kudumist nii kaasaegsete kui ajalooliste to\u0308o\u0308vahenditega."}, {"text_idx": "#000002", "text": "Teljetoas pakume vo\u0303imalust o\u0303ppida ja proovida kangakudumist:"}, {"text_idx": "#000003", "text": "Korraldame kursuseid ja o\u0303pitubasid kangakudumise, eelo\u0303ige lo\u0303imeripstehnikas Avinurme niidivaipade kudumise o\u0303ppimiseks."}, {"text_idx": "#000004", "text": "Saad osaleda nii Ajavaka pa\u0308randikoolis toimuvatel kursustel ja koolitustel, aga soovi korral tellida eraldi to\u0308o\u0308toa."}, {"text_idx": "#000005", "text": "Teljetoas saab ka\u0308ia kudumas telgedele rakendatud kangaid."}, {"text_idx": "#000006", "text": "Meie po\u0303hieesma\u0308rgiks on tutvustada lo\u0303imeriptehnikas Avinurme vaipade kudumist. Seeto\u0303ttu on teljetoas ja\u0308releproovimiseks u\u0308leval vaibakangas. Aga proovida saab ka muid traditsioonilisi kudumisto\u0308id."}, {"text_idx": "#000007", "text": "Meie kangastelgedel saab kududa ka enda pa\u0308ris oma lo\u0303imeripstehnikas po\u0303randateki."}, {"text_idx": "#000009", "text": "Pa\u0308randikooli ka\u0308a\u0308rpuudel saab ka\u0308a\u0308rida oma vaiba vo\u0303i kanga lo\u0303imi."}, {"text_idx": "#000010", "text": "Pa\u0308randikooli ka\u0308a\u0308rpuud on kogukondlikuks kasutamiseks ning meie juures saab ka\u0308ia kangast ka\u0308a\u0308rimas ka oma kodus kudumiseks. Samuti vo\u0303ime aidata ka\u0308a\u0308rimisto\u0308o\u0308del."}, {"text_idx": "#000011", "text": "Teljetoas toimuvate koolituste, o\u0303pitubade ja kudumistalgute kohta saab jooksvalt informatsiooni meie kodulehelt ja Facebooki lehelt."}, {"text_idx": "#000012", "text": "Kui soovid tulla teljetuppa kuduma to\u0308o\u0308s olevaid kangaid vo\u0303i omale kangast ka\u0308a\u0308rima, vo\u0303ta meiega u\u0308hendust ja lepime aja kokku: avinurme@ajavakk.ee."}, {"text_idx": "#000013", "text": "O\u0303petame lo\u0303imeripstehnikas po\u0303randatekkide mustrite loomist, kanga ka\u0308a\u0308rimist, rakendamist ja kudumist."}, {"text_idx": "#000014", "text": "Kui soovid omale lo\u0303imeripstehnikas vaipa kududa, aitame ka vaiba disainimisel, kanga ka\u0308a\u0308rimise ja rakendamise juhiste va\u0308ljato\u0308o\u0308tamisel."}, {"text_idx": "#000016", "text": "MTU\u0308 Avinurme Ajavakk on Avinurme piirkonna ajaloo ja pa\u0308randkultuuri uurimiseks, talletamiseks ja tutvustamiseks loodud vabau\u0308hendus."}, {"text_idx": "#000017", "text": "Kui sul on Avinurme kultuurilugu vo\u0303i pa\u0308randkultuurseid oskuseid ja teadmisi puudutavaid materjale/teadmisi vo\u0303i ma\u0308lestusi siinmail toimunust, mida tahad teistega jagada, vo\u0303ta meiega u\u0308hendust!"}]